Майкъл Джордан дари 2 милиона долара за пострадалите от урагана "Флорънс" - In LIFE
Майкъл Джордан дари 2 милиона долара за пострадалите от урагана „Флорънс“
Най-големият в баскетболната история – Майкъл Джордан, обяви дарение от 2 милиона долара за бедстващите райони в Щатите, ударени от урагана „Флорънс“, пише Dir.bg.
Легендарният спортист, а днес съсобственик и президент на клуба Шарлът Хорнетс в НБА, е превел по 1 милион на две организации – Американския Червен кръст и Фондацията за помощ на пострадалите в Северна и Южна Каролина, които да разпределят средствата.
„Просто съм шокиран от видяното – каза 55-годишният Джордан пред агенция Associated Press. Спортната икона е израснал в Уилмингтън, Северна Каролина. – Гледките от Уилмингтън, Фейтвил, Мъртл Бийч, Ню Берн и Уолъс, откъдето е татко ми, просто ме удариха в сърцето. Аз съм част от тези места, това е домът ми. А човек трябва да се грижи за дома си. Възстановителните работи след щетите ще са много дълги и трудни, всеки долар ще е от помощ.“
През октомври миналата година Джордан дари 7 милиона долара на две клиники в Шарлът, които работят с пациенти от най-бедните квартали на региона.
Майкъл е изключително успешен в бизнеса, като състоянието му се оценява на около 1,7 милиарда долара. Той е и сред най-щедрите дарители за благотворителни каузи в последните години.
снимка: thepinnaclelist.com
Бойко Борисов: Ако футболистите ни радват, може да отделим стотина милиона за едно кокетно стадионче
Министър-председателят Бойко Борисов заяви, че държавата може да отпусне „стотина милиона“ за изграждането на нов ...
Българин ще се бие за европейска титла в бокса
Боян Асенов се класира на финала в категория до 56 килограма на Европейското първенство по ...